เปิด 4 สิ่งที่ได้เห็นจากเกมหงส์แดงบุกพ่ายหงส์ขาว
หงส์แดง ลิเวอร์พูล ทำเอาวงการลูกหนังสั่นสะเทือน หลังบุกมาแพ้ หงส์ขาว สวอนซี ซิตี้ ทีมบ๊วยของตาราง 0-1ในศึกพรีเมียร์ลีก อังกฤษ เมื่อคืนที่ผ่านมา และนี่คือ 4 สิ่งที่ได้เห็นจากเกมนี้,1. กลับมาเจอปัญหาเดิม จบสกอร์ไม่เฉียบขาด,เกมนี้ลิเวอร์พูลมีโอกาสทำประตูหลายครั้ง ทั้งลูกวอลเลย์ในเขตโทษของ โมฮาเหม็ด ซาลาห์, จังหวะสอดมายิงและจังหวะซ้ำจ่อๆ ของ ซาดิโอ มาเน, ลูกโหม่งของ เฟอร์จิล ฟาน ไดค์ และ โรแบร์โต เฟอร์มิโน ถ้าทุกจังหวะที่กล่าวมานั้นทำได้สัก 2-3 ประตู คงไม่แพ้แบบนี้ ดังนั้นบรรดาแนวรุกของหงส์แดงต้องรีบเรียกความมั่นใจกลับมาโดยเร็ว เพราะถ้าฝืดแบบนี้ต่อเนื่อง มีปัญหาแน่นอน,2. ขาดตัวสร้างสรรค์เกม,การขาดหายไปของ ฟิลิปเป คูตินโญ เริ่มเห็นผลแล้ว ลิเวอร์พูลไม่มีตัวสร้างสรรค์เกมชั้นยอดอยู่ในทีมเลย คนที่พร้อมจะจ่ายบอล, ยิงประตูในช่วงเวลาสำคัญ, ทำให้รูปเกมมีความหลากหลาย วันนี้ลิเวอร์พูลขาดเรื่องนี้ไปจริงๆ,3. เกมรับ,โอเคว่าเกมนี้แนวรับของลิเวอร์พูลทำผลงานได้ดี จะพลาดก็แค่จังหวะเสียประตู จะไปโทษ เฟอร์จิล ฟาน ไดค์ คนเดียวก็ไม่ได้ ต้องรับผิดชอบร่วมกัน ดังนั้นเกมรับยังคงเป็นสิ่งที่ เยอร์เกน คลอปป์ จะต้องปรับปรุงแก้ไขต่อไป การแก้ปัญหาโดยการซื้อตัวถือเป็นเรื่องที่ถูกต้องแล้ว แต่การทำให้แนวรับเล่นอย่างรู้ใจกัน มีสมาธิในทุกจังหวะ เป็นสิ่งที่สำคัญกว่า,4. สวอนซี ซิตี้ วางแผน 3-5-2,เกมนี้ สวอนซี มาในแผน 3-5-2 วางกองกลางมาถึง 5 คน จึงทำให้การเจาะเข้าไปทำเกมรุกของหงส์แดงค่อนข้างยากลำบาก และมีบ่อยครั้งที่ต้องอาศัยจังหวะยิงไกลจากนอกเขตโทษ หรือเปิดบอลโด่งเข้าไปในเขตโทษ ดังนั้นต้องให้เครดิตกับทีมสวอนซีด้วย ที่ทำการบ้านสำหรับเกมนี้มาเป็นอย่างดี,แถมข้อ 5 สั้นๆ คาริอุส ตรงเป็นตุง,PUNABBEYROAD:)
หงส์แดง ลิเวอร์พูล ทำเอาวงการลูกหนังสั่นสะเทือน หลังบุกมาแพ้ หงส์ขาว สวอนซี ซิตี้ ทีมบ๊วยของตาราง 0-1 และนี่คือ 4 สิ่งที่ได้เห็นจากเกมนี้
สวอนซี ซิตี้,ลิเวอร์พูล,พรีเมียร์ลีก